|  |
| --- |
| **AARHUS KOMMUNES****HANDICAPRÅD**Aarhus Kommune |
| RådhusetRådhuspladsen 2 8000 Aarhus CDirekte telefon: 89 40 20 00Direkte e-mail:handicapraadet@aarhus.dkSagsbehandler:Anders Kirkedal Nielsen |

# Høringssvar til høring om indstilling om etablering af nyt botilbud i Malling for mennesker med handicap

Handicaprådet drøftede høringen på mødet den 22. november 2021.

**Der er overordnet stor ros til projektet fra Handicaprådet.**

**Det bør generelt set altid overvejes, om botilbud for handicappede kan integreres med boliger for andre mennesker.**

**Det er vigtigt, at der er penge til den løbende drift af botilbuddet, når det er bygget. Handicaprådet har løbende påpeget udfordringer med at få pengene til at slå til på botilbudsområdet og disse udfordringer skal nødig gentages på det nye botilbud med konsekvens for beboerne.**

**Der bør være opmærksomhed på botilbuddets placering i forhold til det dagtilbud, som beboerne skal gå på. For nogle beboere kan det være en god idé at skifte matrikel i løbet af dagen.**

**Samtidig bør Aarhus Kommune være opmærksom på de forskellige behov, som beboerne kan have. Nogle har behov for at blive skærmet – og nogle har behov for fællesskab. Disse behov skal boligerne tage hensyn til også selvom at målgrupperne kan ændre sig undervejs.**

**Handicaprådet er af den opfattelse, at botilbud på handicapområdet bør være spredt rundt i hele Aarhus Kommune, fordi borgerne har forskellige behov i forhold til bosætning. Der er samtidig forståelse for, at Aarhus Kommune bygger nye botilbud (som dette i Malling), så det er til at betale for beboerne.**

 På vegne af Handicaprådet

 Mette Bjerre

 Næstformand